Potym pobuogosuawiyli Ponboczek Noego i od niego synkow , i pedzieli im tak:
- Bydzcie puodne i niych wos bydzie wiyncyj na coukyj ziymi. A couke zwierzynta na ziymi i ptoki we lufcie i ryby we wodzie niych sie wos lynkajom. Wszysko co sie ruszo i je zywe, wszysko to je do wos do jedzynio tak choby flance zielone, wszysko wom na to dowom. Ale miynso ze krwiom zycia zabronione wom je jesc. Upomnymy sie o waszo krew skisz waszego zycio - upomnymy sie o nia u kozdego zwierzyncia. Upomnymy sie tysz u czuowieka o zycie czuowieka i u kozdego - o zycie brata. Kej kto przeleje krew od ludzi, bez ludzi mo byc przelono krew od niego, bo czuowieka Pon Bog zrobiyli na od Ponboczka podobiynstwo. Wy zas mocie byc puodne i mo wos byc wiyncyj na coukyj ziymi kerom mocie rzondzic. Potym Ponboczek pedzieli do Noego i do odniego synkow tak:
My robiymy tera ze wami przimierze i ze od wos dzieckoma, kere po wos bydom, ze coukim zywym , kere je ze wami: ze ptokami, zwierzyntami domowymi i tymi co po polach lotajom, kere som przi wos, ze wszyskimi, kere wylazuy ze arki , ze wszyskimi zwierzyntoma na coukyj ziymi. Potym Ponboczek jeszcze pedzieli: A to je znak przimierza, kere robiymy ze wami i ze wszyskim co je zywe kere je ze wami, na wieczne czasy: Bogyn od nos domy na chmury, coby bou znakym przimierza miyndzy Nami a wami. A kej rozciongnymy chmury nad ziymiom i jak sie tyn bogyn pokoze na chmurach, to na tyn czas spomnymy se przimierze kere My ze wami zrobiyli i ze wszyskim zywym, ze kozdym czuowiekym; i niybydzie juz we zodyn czas potopu na stracynie zodnego co zyje. Kej tak bydzie tyn bogyn na chmurach, kuknymy na niego, spomnymy se przimierze , przimierze na zawsze miyndzy Nami a wszyskim co je zywe we kozdym ciele, kere je na ziymi. Synki od Noego, kere wylezli ze arki, som Sem, Cham i Jafet. Cham bou fatrym od Kanaana. Te czi byli synkoma od Noego i od nich tysz zaludnioua sie couko ziymia. Noe bou rolnikym i on tysz piyrszy posadziou winnica. Jak potym napiou sie wina naprou sie nim i lezou sagaty we celcie. Cham, fater od Kanaana, uwidziou sagatego fatra i pedziou to dwom bratom, kere byli na placu. Sem i Jafet wziynli mantel, wlezli zadkym i przikryli fatra; gymbow ale niy odwrocali, coby niy paczec na sagatego fatra. Kej Noe sie obudziou i prziszou do sia a dowiedziou sie jaki to je od niego nojmodszy synek, to pedziou: Niych bydzie przeklynty Kanaan! Niych bydzie nojmynszym pachoukym od Sema! Niych Pon Bog dajom i Jafetowi zatela placu i niych on miyszko we celtach od Sema, a Kanaan niych bydzie od niego pachoukym. Noe zou po potopie czista piyndziesiont lot. I zawar slypia Noe jak bou dziewiyncset piyndziesiont lot stary.
szl_Latn szl_Latn szl_Latn